**Opprydning:** Denne artikkelen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den. *(2020-12)*

Denne artikkelen **trenger flere lenker til andre artikler**. Du kan bidra ved å legge til relevante lenker. *(2020-12)*

**Lasse Berntzen** (født 28. september 1954 i Bergen) er en norsk billedkunstner, designer og musiker. 

Han har en mastergrad fra Kunst- og designhøgskolen i Bergen og Vestlandets kunstakademi.

Lasse Berntzen er medlem av Norske Billedkunstnere, foreningene Norske Grafikere og Grafill. Sammen med tre kolleger etablerte han i 1984 Bergens første rene grafiske design og illustrasjonsstudio, som fikk navnet Svart på Hvitt. Han var ansatt i LOOCs designseksjon og arbeidet med planleggingen, implementeringen og gjennomføringen av designprogrammet til de olympiske vinterlekene på Lillehammer i 1994.

Designer
--------

Sammen med interiørarkitekt Bente Irminger tok Berntzen i 1997 initiativet til etableringen av det flerfaglige design- og arkitekturfirmaet Fuggibaggi Design as i Bergen. Per januar 2022 er han partner og daglig leder i firmaet, som nå består av 8 ansatte med ulik flerfaglig design og arkitekturkompetanse.

Berntzen var designsjef i Festspillene i Bergen i syv år. Han var Norges representant i styret for Nordiske Tegnere i to år. Han har også vært styremedlem i Bergen Kunstforening (Bergen Kunsthall), Hordaland Kunstnersentrum og Bergen Jazzforum. Han var formann i Grafill Bergen i tre år, og styremedlem i Grafills hovedstyre samt formann i Grafills fagutvalg i to år.

Som designer har Berntzen deltatt på flere juryerte nasjonale og internasjonale design- og illustrasjons-utstillinger, deriblant: 

* 1992: «Norsk Illustrasjon» – vandreutstilling i Tyskland
* 1993: «Skandinavisk grafisk design» – Seoul, Sør-Korea
* 1993: «Bergen Internasjonale plakatfestival» – Kulturhuset USF, Bergen
* 1994/1995: «OL- design», Kunstindustrimuseet, Oslo
* 1998: «Norwegian Design» – The Chicago Athenaeum (The US Museum of Architecture and Design), Chicago, USA

Han har vunnet en rekke priser for design og illustrasjonsarbeid, blant annet ₗI Form, Gullblyanten, Visuelt-prisen og Merket for god design. Med foretaket Fuggibaggi Design har han vært med på å vinne Red Dot Design Award og Vakre vegers pris for Bybanen i Bergen i 2009. Firmaet fikk i 2003 en førstepris i arkitektkonkurransen om utformingen av Vågsbunnenområdet i Bergen, i samarbeid med arkitektgruppen Cubus i Bergen, Kontrapunkt design i København, billedkunstner Magne Furuholmen og kunsthåndverker Kari Åsen. Fuggibaggi Design har arbeidet i ulike grupperinger med flere store byplan- og stedsutviklingsprosjekter på ulike steder i Norge.

Undervisning
------------

Lasse Berntzen har undervist i flere perioder ved Kunsthøgskolen i Bergen. Han har også vært sensor ved samme institusjon i flere år. Videre har han vært gjesteforeleser ved blant annet Universitetet i Bergen (medievitenskap og kunshistorie) og ved Norges Handelshøyskole (NHH) i Bergen. Han er ansatt som førsteamanuensis ved Universitet i Bergen. 

På 2010-tallet har han også holdt en rekke foredrag ved flere seminar/konferanser og arrangementer i Norge og Skandinavia.

Kunstutstillinger og utsmykningsoppdrag
---------------------------------------

### Separatutstillinger

* 1978: Bergens kunstforening (Bergen Kunsthall)
* 1984: Bergens kunstforening (Bergen Kunsthall)
* 1985: Galleri Parken, Bergen
* 1986: Galleri Norske Grafikere, Oslo
* 1998: Galleri Tegnerforbundet, Oslo
* 2019: Galleri G. Guddal, Rosendal
* 2021: Galleri Langegården, Bergen

I tillegg hadde Berntzen separatutstillinger i ulike private gallerier og kunstinstitusjoner, herunder kunstforeningene i Haugesund, Arendal, Grimstad, Voss og Ålesund, på 1970- og 1980-tallet. 

### Kollektive utstillinger

Berntzen deltok blant annet på Statens Høstutstilling og Vestlandsutstillingen flere år på rad på 1970- og 1980-tallet, samt på en rekke temautstillinger i inn- og utland.

### Juryerte offentlige innkjøp

* Riksgalleriet
* Norsk kulturråd (to innkjøp)
* Kunst på arbeidsplassen
* Kunst i Skolen
* Justisdepartementet
* Haugesund Billedgalleri
* Kunstforeningene i Bergen, Haugesund og flere kommuner, samt mange offentlige og private institusjoner.

### Offentlige utsmykningsoppdrag

* Hordaland fylkeskommune
* Bergen kommune
* SAS Royal Hotel, Bergen
* Gullfaks B-plattformen, Nordsjøen
* Fylkesbiblioteket i Sogn og Fjordane fylke
* Industrivegg i Solheimsviken Bergen
* Industrivegg Moelven industrier Brumunddal sentrum
* Vågsbunnen i Bergen
* Bybanen i Bergen
* Nedre Korskirkeallmenning, Bergen
* Kong Oscars gate, Bergen

Musiker
-------

Berntzen har vært aktiv i det bergenske rock- og jazzmiljøet i mange år. Han har vært eller er medlem av gruppene Hole In The Wall, Nøkken, Thomas Ryers Hevn, Cafe X, Swang, Kjerefolk og Revolver, sammen med sønnen Julian Berntzen, Rolf Skogstrand, Mats Glambek og Inge Glambek.

Familie
-------

Han er sønn av skuespillerne Karin Simonnæs og Rolf Berntzen. Han er gift med designer Lisbeth Lillebøe fra Bergen, og far til musikeren Julian Berntzen.

Referanser
----------

1. ↑   KulturNav, KulturNav-ID 00de2f77-a33b-4c3f-98c3-bc6250b729a5, besøkt 9. oktober 2017[Hentet fra Wikidata]

  


|  |  |
| --- | --- |
| Oppslagsverk/autoritetsdata | Norsk kunstnerleksikon **·** KulturNav **·** MusicBrainz
 |